ປະເທດອາກຊັງຕີນ

ອາກຊັງຕີນ ຫຼື ອາເຈນຕິນາ ຫຼື ຊື່ເຕັມ ສາທາລະນະລັດອາກຊັງຕີນ (ແອັດສະປາຍ: República Argentina) ແມ່ນໜຶ່ງໃນປະເທດໃນອາເມຣິກາໃຕ້ (ອາເມຣິກາລາແຕັງ) ຕັ້ງຢູ່ລະຫວ່າງກາງພູອັງດີດທາງທິດຕາເວັນຕາເວັນຕົກ ແລະ ມະຫາສະໝຸດອັດລັງຕິກໃຕ້ທາງທິດຕາເວັນອອກ. ມີພົມແດນຈົດປະເທດປາຣາກວາຍ ແລະ ປະເທດໂບລີວີທາງພາກເໜືອ ຈົດປະເທດອູຣູກວາຍ ແລະ ປະເທດບຣາຊິນທາງພາກຕາເວັນອອກສຽງເໜືອ ແລະ ຈົດປະເທດຊີເລທາງພາກຕາເວັນຕົກ ແລະ ພາກໃຕ້ ອາກຊັງຕີນແມ່ນປະເທດທີ່ມີພື້ນທີ່ໃຫຍ່ເປັນອັນດັບທີ 2 ຂອງທະວີບອາເມຣິກາໃຕ້ ຮອງຈາກບຣາຊິນ ແລະ ມີພື້ນທີ່ໃຫຍ່ເປັນອັນດັບທີ 8 ຂອງໂລກ. ປະເທດອາກຊັງຕີນເປັນຫົວເມືອງຂອງຈັກກະວັດແອັດສະປາຍໃນປີ ຄ.ສ. 1512 ຕໍ່ສູ້ນຳແອັດສະປາຍເພື່ອເປັນເອກະລາດລະຫວ່າງປີ ຄ.ສ. 1810–1818 ແລະ ມີສົງຄາມກາງເມືອງເຊິ່ງຢຸດສິ້ນໃນປີ ຄ.ສ. 1861. ການເມືອງ ລັດຖະບານ ລະບົບການປົກຄອງແມ່ນແບບສະຫະພັນສາທາລະນະລັດປະຊາທິປະໄຕ ໂດຍມີປະທານປະເທດເປັນປະມຸກ. ແຂວງ ປະເທດອາກຊັງຕີນແມ່ນປະເທດລະບອບສະຫະພັນທະລັດ ມີ 23 ແຂວງ ແລະ ເມືອງປົກຄອງໂຕເອງ 1 ເມືອງ ແມ່ນ ນະຄອນຫຼວງບົວໂນແຊກ. ປະຊາກອນສາດ ໃນປີ ຄ.ສ. 2014 ປະເທດອາກຊັງຕີນມີປະຊາກອນປະມານ 43,024,374 ຄົນ. ເຊື້ອຊາດ ປະເທດອາກຊັງຕີນແມ່ນປະເທດທີ່ມີປະຊາກອນສ່ວນຫຼາຍເຄີຍເປັນຊາວອົບພະຍົບທີ່ເຂົ້າມາຢູ່ ໂດຍສ່ວນຫຼາຍມາຈາກເອີຣົບ ໄດ້ແກ່ ປະເທດອິຕາລີ ແລະ ແອັດສະປາຍ. ພາສາ ພາສາແອັດສະປາຍແມ່ນພາສາທາງການໂດຍພຶດຕິໄນ.​ ຊາວອາກຊັງຕີນສ່ວນຫຼາຍເວົ້າພາສາແອັດສະປາຍເປັນພາສາທຳອິດ. ອ້າງອີງ ບັນນານຸກົມ ແຫຼ່ງຂໍ້ມູນອື່ນ ລັດຖະບານ Official portal ການທ່ອງທ່ຽວ Argentina Ministry of Tourism (official website) National Institute of Tourism Promotion (official website) ທົ່ວໄປ Argentina entry at The World Factbook ປະເທດອາກຊັງຕີນ ຢູ່ Open Directory Project Argentina at Latin American Network Information Center Argentina at University Libraries – University of Colorado Boulder Key Development Forecasts for Argentina at International Futures